Večera v strede zeme
Nathan Englander
Večera v strede zeme vás do seba stiahne tak rýchlo, že sa nestihnete ani nadýchnuť. Budete opreteky čítať, smiať sa aj plakať a občas si stihnete položiť otázku – spolu s recenzentom Stevom Sternom, ktorý o knihe písal pre New York Times ....
...či je to vôbec morálne, že kniha o násilí a priestupkoch, o nekonečnom cykle brutality v novodobom štáte Izrael je taká zábavná.
"V istom zmysle je to politický triler," vyjadril sa o svojom najnovšom románe sám autor. "Ale stáva sa z neho metafyzický, magickorealistický a v istom zmysle aj historický román a potom sa preklápa do ľúbostného príbehu. A keď sa ocitnete v tomto ľúbostnom príbehu, zistíte, že je to alegória."
"Práve keď si už začnete myslieť, že ste sa ocitli v politickom trileri plnom strmhlavej dynamiky v štýle Jasona Bourna alebo uprostred romantickej prózy... Englander náhle rozšíri pohľad a ste zase v skutočných a prítomných výčinoch dejín. Takéto radikálne posuny nálady a tónu mu umožňujú robiť to, čo vždy robil najlepšie: opisovať jednotlivcov pri ich donkichotskej snahe pridŕžať sa svedomia, identity a nádeje, zatiaľ čo dejiny sa pokúšajú vypáčiť ich slabé zovretie." New York Times
"... strhujúci príbeh Američana židovského pôvodu, ktorý sa stal izraelským špiónom a potom zradcom svojej adoptovanej vlasti... V čom spočíva lojalita? Alebo zrada? Postavy na každej križovatke zápasia s morálnymi imperatívmi a premenlivými identitami, vonkajšími aj vnútornými." The Austin Chronicle
"Táto kniha je špionážny triler, čo znamená, že Englandera dnes už treba porovnávať nielen s Philipom Rothom, ale aj s Grahamom Greenom. A jedno aj druhé prirovnanie zvláda so cťou. Jeho nový román prečítate na jeden záťah, ale nájdete v ňom aj morálne dilemy a hlboké emócie." Jewish Journal